Man sterf weke na plaasaanval | Maroela Media
Man sterf weke na plaasaanval
Simon Shepherd (80), wat verlede maand saam met sy vrou op hul plaas in KwaZulu-Natal aangeval is, is in die hospitaal oorlede.
Kapt. Nqobile Gwala, woordvoerder van die polisie, het aan Maroela Media bevestig Shepherd is Dinsdag in die hospitaal dood. Hy is sedert die aanval, op 19 Junie, in die hospitaal behandel. Volgens Gwala sal die twee verdagtes wat in hegtenis geneem is in verband met die voorval, nou van moord aangekla word.
Shepherd en sy vrou, Joy, is in die vroeë oggendure oorval. Die aanvallers het Simon erg aangerand en kritiek beseer. Joy kon daarin slaag om in 'n kas weg te kruip en is ongedeerd. Die aanvallers het Simon gedwing om die kluis se sleutel te oorhandig en het met 'n onbekende bedrag kontant, 'n vuurwapen en 'n selfoon gevlug.
Shepherd het vyf gebreekte ribbes, 'n kopwond en diep snywonde aan sy lyf opgedoen. Die vel op een van sy hande en arm was ook heeltemal afgeskuur.
Een van die verdagtes is enkele dae na die voorval in 'n informele nedersetting in hegtenis geneem. Die tweede verdagte is twee dae later in hegtenis geneem.
Zuma-skildery 'groteske skending'
Drie vas oor onwettige lisensies
Immers weet ons in die Huis Daarbo is geen geweld. Baie beter Plek waar hy nou is na al die marteling.
Gebede gaan op vir sy vrou Joy.
Hoor sy wonde…waar is MRK?
Dit is aaklig om te lees. Ons boet baie hard word en die indringers hel gee!
Onthou almal wat geweld steun maak nie saak op watter manier die Vader slaap nie jy moet jou oe eendag ook oop maak voor Hom